# **Ministru kabineta instrukcijas „Grozījumi Ministru kabineta 2010.gada 23.februāra instrukcijā Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta instrukcijas projekts „Grozījumi Ministru kabineta 2010.gada 23.februāra instrukcijā Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem”” (turpmāk – instrukcijas projekts) izstrādāts, lai precizētu kārtību, kādā notiek informācijas apmaiņa starp Ekonomikas ministriju un citām valsts pārvaldes iestādēm, kā arī starp Ekonomikas ministriju, Eiropas Komisiju un Eiropas Savienības dalībvalstīm par sagatavošanas procesā esošiem tehnisko noteikumu projektiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 23.februāra instrukcija Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem” (turpmāk – Instrukcija Nr.1) nosaka kārtību, kādā notiek tehnisko noteikumu projektu saskaņošana ar Eiropas Komisiju un Eiropas Savienības dalībvalstīm.  Pašreizējā kārtība ir mainījusies un tehnisko noteikumu projektu paziņošana pakalpojumu jomā kopš 2013.gada novembra tiek veikta izmantojot Eiropas Savienības Iekšējā tirgus informācijas sistēmu (turpmāk – IMI sistēma), bet tehnisko noteikumu projektu paziņošana preču jomā joprojām tiek veikta izmantojot Tehnisko noteikumu informācijas sistēmu (TRIS). Līdz ar to Instrukcijā Nr.1 noteiktais paziņošanas process neatbilst pašreizējai situācijai, kad praksē abas augstāk minētās paziņošanas procedūras ir atdalītas. Attiecīgi ir nepieciešams veikt grozījumus Instrukcijā Nr.1, lai izslēgtu iekļautās tiesību normas, ar kurām tika ieviestas Eiropas Parlamenta un Padomes 2006.gada 12.decembra direktīvas 2006/123/EK par pakalpojumiem iekšējā tirgū 15.panta prasības. Minētās tiesību normas tiks iekļautas Ministru kabineta 2010.gada 14.septembra noteikumos Nr.848 „Noteikumi par informācijas apmaiņu iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību””, papildinot šos noteikumus ar kārtību, kādā notiek tehnisko noteikumu projektu paziņošana pakalpojumu jomā. Minētie noteikumi tiks papildināti ar VI sadaļu, kas pārņems direktīvas 2006/123/EK 15.panta 2.punkta (a) - (h) apakšpunktu prasības.Ja tehnisko noteikumu projekts preču jomā vienlaikus ir arī tehnisko noteikumu projekts pakalpojumu jomā un tas ir paziņots TRIS, tad tas atkārtoti nav jāpaziņo IMI sistēmā. Pašreizējā kārtība, kādā atbildīgās kontaktpersonas saņem informāciju par citu Eiropas Savienības dalībvalstu tehnisko noteikumu projektiem (Instrukcijas Nr.1 VI nodaļa) paredz, ka kopš 2010.gada valsts pārvaldes institūciju atbildīgās kontaktpersonas citu Eiropas Savienības dalībvalstu paziņoto tehnisko noteikumu projektu saņemšanai ir reģistrējušās TRIS datubāzē, norādot konkrētās kompetences jomas par kurām tās saņems citu Eiropas Savienības dalībvalstu paziņoto tehniskos noteikumu projektus. Instrukcijas 31.punkta papildinājums precizēs, ka informācija par atbildīgās kontaktpersonas kompetences jomām būs pilnvērtīgāk atspoguļota un pieejama Ekonomikas ministrijas mājas lapā.  Papildus, instrukcijas projekts redakcionāli precizēs 2.pielikumā esošo paziņojuma formu par tehnisko noteikumu projektiem. |
| 3. | Projekta izstrādē iesaistītās institūcijas | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz valsts pārvaldes institūciju darbības organizāciju. Sabiedrības līdzdalība nav nepieciešama, jo šiem grozījumiem nav tiešas ietekmes uz sabiedrību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2010.gada 14.septembra noteikumos Nr.848 „Noteikumi par informācijas apmaiņu iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību””, lai papildinātu šos noteikumus ar kārtību, kādā notiek tehnisko noteikumu projektu paziņošana pakalpojumu jomā |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiešās valsts pārvaldes iestādes |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts attiecas uz valsts pārvaldes institūciju darbības organizāciju un kārtību, tomēr papildus pienākumi tiešās valsts pārvaldes institūcijām netiek uzlikti |
| 3. | Cita informācija | Nav |

*Anotācijas III, V, VI. sadaļa – projekts šīs jomas neskar.*

Iesniedzējs:

Ekonomikas ministre D.Reizniece-Ozola

Vīza:

valsts sekretārs   M.Lazdovskis

12.11.2014. 11:47

651

N.Freibergs

67013268, Normunds.Freibergs@em.gov.lv